No niin. Jatketaan tätä sarjaa, mikä alkoi edellisellä kerralla.
Nyt nimenomaan käsitellään sitä, -
oletko ehkä omien ongelmiesi vanki.
Haluaisin, että luet Esterin kirjasta, luvusta 4 jakeen 14.
Se liittyy tähän.
Huomaa nimenomaan kohta: -
"Etkö sinä juuri ole päässyt tällaista aikaa varten?"
Joten älä valita. Ehkä juuri sinut on valittu tällaista aikaa varten.
Halusit tai et, niin sinä kuulut lopun ajan morsiameen.
Lopun ajan morsian on valittu juuri tätä aikaa varten.
Sinulle on tarkoitettu voideltu aikavaraus.
Se tulee täytäntöön Jumalan aikataulussa juuri määrättynä aikana.
Se on aika, jossa sinä siirryt tarkoitukseesi -
iankaikkisuuden suunnitelmassa Jumalan määräämällä aikajaksolla.
Tulet siirtymään eteenpäin suunniteltuun paikkaasi -
hengellisessä auktoriteetissa ja tehtävässä.
Moni teologi ei pane paljon painoa Esterin kirjalle.
Eikä pidä sitä tärkeänä tai Raamattuun asiankuuluvana.
Mutta huolimatta siitä, että Jumalaa ei mainita Esterin kirjassa, -
niin se on kuitenkin yhtenä Esterin kirjan elementeistä koko ajan.
Esterin kirja kuitenkin osoittaa selkeästi -
Jumalan pelastussuunnitelman, minkä Hän on valinnut kansalleen.
Uskon, että jokaiseen Raamatun kirja asettuu sinne tarkoituksella.
Ei Esterin kirja ole Raamatussa sattumalta.
Sitä ei ole turhaan sinne liitetty. VT:n kirjat ovat kaikki meille -
esikuvallista puhetta, kuten Esterin kirja on.
Ne opettavat uskovan taistelustrategian.
Samoin Esterin kirja. Eli ketä vastaan taistelemme?
Amalekilaisia, jotka hallitsivat silloin ja -
hallitsevat tänä päivänä ehkä sinun elämääsi ja eri elämänalueita -
ja estävät sinua saavuttamasta sitä voittoa -
kaikissa strategisissa asioissa, mitkä ovat elämässäsi jumittuneet.
Amalekilaiset ovat kuvainnollinen nimitys Israelin kansan -
vihamielisistä kansoista, jotka tahtoivat heidät hävittää.
Ja tuhota Jumalan suunnitelman heidän elämässään, -
myös jälkipolville, ja pelastuksemme Jeesuksessa Kristuksessa.
Saapuiko Ester yhtäkkiä tehtäväänsä? Ei suinkaan.
Samoin et sinäkään astu yhtäkkiä areenalle, -
ja siellä on hurraavia kansanjoukkoja.
Oli tehtävä mikä tahansa, on ensin käytävä läpi valmistusvuodet.
Ketään ei lähetetä raakileena kentälle.
Sitä ennen käydään koulutus.
Hyviä kirjoja Raamatun lisäksi...
Sanon aina, on kaksi kirjaa, joita olisi hyvä lukea.
Toinen on sotastrategia.
Tosin maallista sodankäyntiä käydään vähän eri tavalla -
kuin hengellistä sodankäyntiä.
Halusit tai et, kuulut armeijaan, kristittyyn armeijaan.
Maallisessa sodankäynnissä sotilaat tekevät kaikkensa -
suojellakseen joukko-osastoa ja komentajaansa.
Hengellisessä sodankäynnissä ilmeisesti asia on erikseen.
Ainakin olen huomannut hengellisessä seurakuntaelämässä, -
että siellä armeija ampuu toinen toisiansa. Haavoittaa toisiansa.
Kaiken lisäksi haavoittunutta poljetaan vielä kengänkärjellä -
ja litistetään. "Etkö sinä ole vielä kuollut."
Sen sijaan hänet pitäisi raahata lääkintätelttaan.
Ennen kaikkea sellainen teltta tulisi olla olemassa.
Hoitaa hänen haavansa kuntoon, -
että hän jälleen jatkaa kristityssä armeijassa.
Emme ehkä näytä maallisen armeijan tavoin rohkeilta.
On naisia, lapsia ja heikkoja.
Mutta sisus ratkaisee. Se on Jumala, joka ratkaisee asiat.
Jumalan voima. Ester kävi läpi monenlaista vastustusta.
En tiedä, kuinka moni meistä -
vastaavissa tilanteissa ajattelisi kansaansa.
Ainoastaan omaa henkeänsä ja kuinka pääsee luiskahtamaan -
ongelmasta ohi. Ja ehjille, ettei vammautuisi.
Jos olisit valtaapitävä presidentti jossain vieraassa maassa, -
ja sinulle annettaisiin ehdoksi pelastaa suomalaisten siirtokunta.
Tekisitkö sen? Siirtokunta, joka olisi aikoinaan valunut maahan -
ja asettunut sinne. Ja asuisi sen maan maakunnassa.
Haluaisitko pelastaa tuntemattoman maakunnassa asuvan joukkion?
Vaikka sukujuuresi olisi täysin suomalaiset vanhempiesi kautta.
Jompi kumpi vanhempi olisi suomalainen.
Uskon, että useimmat valitsisivat piilokätköpaikan.
"En ole tuntenut suomalaisia, ei ole mitään tekemistä niiden kanssa."
Esterillä oli vastaava tehtävä.
Uskon, että 99 prosenttia valitsisi oman nahkansa pelastamisen.
Esterillä ei ollut vaihtoehtoja. Hänkin olisi voinut sen tehdä.
Hän kuitenkin muisti, mitä hänelle sanottiin. Että hänet oli valittu -
ehkäpä juuri tätä aikaa varten.
Mahdollisesti sinut on voitu valita juuri tätä aikaa varten.
Uskon, että juuri sinä olet se, joka voi suorittaa määrätyn tehtävän.
Jos et sinä tee sitä, niin siihen tehtävään liittyvät ihmiset -
jäävät puolitiehen. Sinulla on osa näytelmässä.
Et ole siihen joutunut sattumalta.
Älä usko sanontaa. Moni on tullut sanomaan minulle rukousjonossa, -
että hänen ei olisi pitänyt syntyä tähän ollenkaan. Hän oli vahinko.
Voi olla, että ehkä vanhempasi tai joku on sanonut sinulle, -
että oli vahinko, kun synnyit. Muista, Jumalalla ei ole vahinkoja.
Muista aina. Jumala tasan tarkkaan tiesi, että sinä olet syntynyt -
tähän maailmaan oikealla hetkellä. Et ole sattumalta syntynyt, -
et ole vahinko. Lopeta tuollainen puhe. Jumala on antanut siemenesi.
Hän määräsi syntymäsi tähän aikakauteen.
Hän oli Se, joka määräsi sinulle tehtävän. Suorita se loppuun.
Lopeta itsesääli.
Olet tarkoituksella suunniteltu tähän aikakauteen ja kohtaloosi.
Sielunvihollisen tehtävä on saada sinut siitä pois, -
että et pääsisi koskaan maaliisi.
On ikävää, että monet luovuttavat juuri, kun ovat metrin verran maalista.
Siihen lätkähtävät.
Ajattele urheilijaa. Jos hän juoksee stadionilla hyvän juoksun, -
mutta juuri ennen maalia lätkähtää vatsalleen: -
"En viitsi enää", lopettaa. Mikä sellainen urheilija on?
Monesti olen ajatellut, -
kun nuorimman lapseni puoliso on ammattiurheilija.
Hän aina joskus neljän, viiden aikaan aamuyöstä herää nostamaan puntteja
ja lähtee juoksemaan pitkiä juoksulenkkejä, -
että pitäisi kehonsa kunnossa ja huipussa, -
että pystyisi tekemään oman ammattinsa.
Uskovat olemme aika laiskoja.
Vaikkei tarvitse kehon kuntoa harjoittaa, -
istumme penkillä penkinkuluttajina ja yhtenä pikkuisena murusena.
Ehkä penkin kankaan välissä vaahtomuovitäytteenä -
lähtemättä liikkeelle, tekemättä mitään.
Odotamme, että pastori tekee.
Minun ei tarvitse mitään muuta kuin näyttäytyä seurakunnassa, -
hengellisessä klubissa. Kaikki muut klubiasiat kiinnostavat meitä.
Ei ole mitään pahaa golfin harrastamisessa tai muussakaan, -
mutta ihmettelen sitä, että uskovilla on aikaa käydä kaikissa -
hengellisissä harrastuksissa ja golfklubeissa, ratsastuksessa -
ja missä lienee. Mutta ei ole aikaa Jumalan valtakunnan työhön.
Ei vain harrastella, että olemme uskovia.
Meidän pitäisi olla tosissamme ja palavia, -
ja toteuttaa Jumalan suunnitelmat osaltamme.
Ehkä meillä on lahjakkuutta vielä, mitä et tiedä.
Uskon, että Jumala on antanut jokaiselle uskovalle talentin.
Hän on antanut omasta luovuudestaan, palan siitä sinulle.
Jos et koskaan laita sitä käyttöön, et tiedä kuinka lahjakas olet.
Suomalaiset erityisesti ovat äärettömän lahjakasta kansaa.
Olemme taiteellisia, olemme laulukansaa.
Meillä on valtavasti annettavaa muille kansakunnille.
Olemme lopunajan suunnitelmissa.
Ehkä siksi sielunvihollinen on painanut suomalaisia alas.
Meille on tullut tällainen kulttuuri. Ehkä se alkaa siitä, -
että olimme 500 vuotta Ruotsin alaisuudessa ja 100 vuotta Venäjän.
Nyt Euroopan Unionin alaisuudessa. Katsomme kaikkia muita ylöspäin.
Joku ulkomainen on taatusti parempi kuin minä olen.
Olemme vain pohjolaisia, suomalaisia.
Uskon, että Jumala on tullut nostamaan itsetuntoa.
Että uskot itsestäsi, että olet kykenevä.
Olet kykenevä voittamaan omat ongelmasi, -
joista suurin osa on oman itsesi kehittämiä.
Sinä pystyt ja kykenet, -
koska maailmankaikkeuden Jumala on apunasi.
Hän ei tietenkään pakota sinua tekemään asioita.
Jos haluat mennä kapakkaan, ole hyvä.
Ei tule mitään isoa karvaista kättä ja jylisevää ääntä, -
joka sanoo: "Jussi Julkunen, tule pois. Et saa mennä kapakkaan."
Saat mennä. Saat vapaasti harrastaa syntiä, tehdä mitä haluat.
Koska tämä ei ole mikään kultti.
Jumala haluaa, että rakastat Häntä omasta vapaasta tahdostasi.
Teet vapaasta tahdostasi tehtäviä.
Slummeissa minua ilahduttaa se, -
että he pitävät toinen toisistansa huolta.
He ovat pudonneet niin pohjalle, ettei ole enää mitään.
Ei voi pudota pohjemmalle. He tarvitsevat toisiansa.
He eivät voi tietää, jos ruoka loppuu. Jos ei ole syötävää.
On oltava ystävällinen naapurille.
Siltä ehkä tulisi kalapala tai riisipala.
Olemme niin itseriittoisia lännessä. Emme tarvitse toinen toisiamme.
Eristämme itsemme muurin sisään.
Mutta paikassa, jossa ei enää ole sosiaaliverkostoa, -
se lähentää ihmisiä. Koska sinä tarvitset toista ihmistä.
Siellä ei ole nykyaikaisia houkutuksia.
Ei niissä mitään väärää ole. Ei tv:ssä ole mitään väärää.
Mutta aika, jonka käytät urheiluruudussa, -
voisit käyttää sen rukoukseen tai Jumalan mieleisiin asioihin.
Jollain lailla pidän eräästä maallisesta ohjelmasta.
Se on kansainvälinen ohjelma, ehkä Suomessakin.
Se pyörii eri versioina tv:ssä. Sen nimi on X Factor.
En tiedä, miten Suomessa sitä nimitetään.
Miksi pidän siitä? Koska tavalliset ihmiset saavat tulla sinne.
Heistä löytyy kykyjä.
He eivät ole minkään näköisiä. Tai he ovat itsesäälin vallassa.
Mutta yhtäkkiä heistä tulee aivan mahtava lauluääni.
Se kohottaa heidän itsetuntoansa.
He pärjäävät näin. Ehkä uskovienkin pitäisi perustaa X Factor -
joillekin hengen lahjoille. Että löytäisit talenttisi.
Löytäisit oman kykysi. Sinun itseluottamuksesi lähtisi nousuun.
Etkä enää olisi omien kykyjesi ja kyvyttömyytesi vanki.
Vaan kyvyt tulisivat esiin.
Jos olet ollut pilkan kohteena kuten X Factor ihmisiä on ollut.
Ja varmasti moni uskovistakin.
Se ehkä avaa heille ne kaikki hengen hedelmät -
ja kaikki sydämen luukun ovet toimimaan Jumalassa -
ja ymmärtämään, että minä voin. Että minulla on kohtalo.
Vaikka tämä ohjelma tapahtuu maallisella kentällä, -
niin meidän pitäisi ottaa jotain asioita ehkä sieltä. Jotain, jolla voit pärjätä.
Toistan vielä, mitä Raamattu sanoo.
Jumalan tarkoitusperät ovat nimenomaan hyviä.
Hyviä sinua kohtaan.
Uskon, että koko Suomen kansakunnan -
on noustava alemmuudentunteesta, -
josta se on kärsinyt koko historiansa ajan.
Sinä olet osa Suomen historiaa.
Ilman mitään syytä tämä sama alemmuus on vain omaa uskomustasi.
Ja sitä, etteihän minusta ole mihinkään.
Sinusta nimenomaan on moniin asioihin.
Minullakin on monia asioita, joita en hyväksy vastaukseksi.
Että ei ole mahdollista.
Jumalalle kaikki on mahdollista. Jumala voi muuttaa sinun elämäsi.
Jumalalle on mahdollista nostaa sinut ylös.
Se, mikä on Herrasta, tulee toteutumaan.
Sinä itse teet siitä asiasta mahdottoman -
hylkäämällä Jumalan suunnitelman kohdallasi.
Esterkin valmistautui avioon.
Hän eteni tässä prosessissa askel askeleelta.
Voisimme katsoa, miten Ester eteni näissä hommissa, -
koska se on meille esikuvallista puhetta.
Jokainen, joka on lukenut Esterin tarinan puhdistusmenoista, -
ymmärtää sen ajan traditioiden mukaisesti, mitä se ehkä tarkoittaa.
Tämä ei tarkoita, että Ester olisi ollut likainen -
ja hänen olisi siksi tarvinnut liotella kaikenlaisilla yrteillä.
Mutta puhdistusmenot kestivät yhden kokonaisen vuoden.
Ensin toinen puolikas ennen kuin lika irtosi.
Raamatussa ei ole kerrottu mitään vain sattumalta.
Kaikella on symbolinen merkityksensä meille tämän päivän ihmisille.
Ester puhdistettiin ja valmistettiin intiimiin suhteeseen -
tulevalle aviomiehelleen 12 kuukautta. Meidätkin valmistetaan -
intiimiin suhteeseen Jeesuksessa Kristuksessa.
Puhdistusmenot olivat tärkeitä, ennen kuin hänelle voitiin uskoa -
kuningattaren tehtävä. Nimenomaan auktoriteetti, joka siihen kuului.
Hänet oli valittu Jumalan taholta kansansa pelastukseksi.
Sinutkin on valittu jollekin pelastukseksi.
Että voit kertoa Jeesuksesta Kristuksesta.
Esterin puhdistukseen kuuluivat myrtit, kuusi kuukautta.
Ajattele, numero kuusi on ihmisen luku.
Se kuvaa lihallisia halujamme ja maailmallisuutta, mikä meissä on.
Ester puhdistettiin kaikesta lihallisesta himosta ja halusta.
Eli hänen syntisestä luonnostaan.
Tämä prosessi oli kohti täyteyttä Jumalan suunnitelmissa.
Henkilölle, joka tulisi vaikuttamaan hallinnollisella alueella.
Hallinto olisi Jumalan mieleistä.
Ester tulevana morsiamena kärsivällisesti odotti tehtäväänsä.
Ennen kaikkea suostui näihin puhdistusmenoihin. Suostutko sinä?
Sinä olet kuin kuningatar Ester. Sinulle tehdään puhdistusmenoja.
Ehkä olet tällä hetkellä sellaisissa ongelmissa, -
että olet ajatellut, ettei muilla ole tällaisia kärsimyksiä.
Myönnän, että kierrellessäni maailmaa, -
en ole koskaan aiemmin tavannut niin paljon ongelmia uskovilla, -
hirvittäviä asioita, mitä uskoville on tapahtunut, -
kuin kahden viime vuoden aikana.
Uskon, että se jotenkin kuuluu puhdistusmenoihin.
Uskon myös, että mitä suurempi tehtävä, sen suurempi hinta -
tehtävästä täytyy maksaa. Mitään ei anneta ilmaiseksi.
Jokaisella tehtävällä on hintansa.
Ester ei iloinnut sen ajan puhdistusmenoista, -
joissa parfyymeja, tuoksuvesiä ei vain suihkutettu hänen ihollensa, -
vaan ne liotettiin ja hangattiin häneen.
Enemmän ja vähemmän kovakouraisesti.
Ehkä suomalaiseen saunakulttuuriin tottunut voisi ajatella, -
että vihdalla hierotaan koivun lehteä ihoon.
Esteriä liotettiin, hangattiin ja raavittiin. Miksi?
Kunnes hän muuttui sellaiseksi, että hänen ihonsa tuoksui jo sisältäpäin -
tuoksuvoiteille ja parfyymeille. Näin on varmasti meidänkin asiat.
Meitä hangataan. En voi sanoa kidutetaan, -
koska Jumala ei ole armeijan vääpeli, joka kiduttaa sinua.
Mutta Kristuksen tuoksu tulee sinulle.
Tämä kuuluu meidän puhdistusmenoihin.
Myrtti tuli osaksi Esteriä kuten muutkin hajusteet.
Ne huokuivat hänen ihohuokosistaan. Nämä olivat tiettyjä öljyjä.
Hänestä tuli morsiamen tuoksu.
Tänä aikana meistä pitää lähteä morsiamen tuoksu.
Uskomme, että Kristuksen omina olemme käyneet läpi monenlaista -
tuskaa, epäonnistumisia, testejä, koetuksia ja -
kriisejä eri elämänalueilla, -
jossa uskomme on ollut ikään kuin tielanan alla.
Tai voisiko sanoa, meitä on mankeloitu.
Mutta, kun mankeli tulee rullat loppua kohti, -
niin sieltä tulee sileitä lakanoita.
Tai ehkä sinusta tuntuu, että kiitojuna on jyrissyt ylitsesi.
Tai ehkä tunnet olevasi nyt siinä tilanteessa.
Myrtti käännetään sellaisella sanalla kuin katkera yrtti.
Ester oli adoptoitu setänsä perheeseen orpotyttönä.
Tapaan orpolapsia jatkuvasti.
Heillä on kaikenlaista tuskaa. On myös insestiä.
Kaikkea, mitä voit lapsesta nähdä.
Meillä on opettajia, jotka joutuvat pitämään omissa asunnoissaan -
lapsia, joilla ei ole kotia. Haluamme antaa heille koulutuksen.
Aina, kun olen siellä, joku tarttuu jalkaani.
Takertuu siihen ja sanoo: "Ota täti mut mukaan."
Veisin kaikki Australiaan, jos voisin. Mutta se ei ole mahdollista.
Heillä on valtava rakkauden kaipuu. He ovat nykyajan orpotyttöjä.
Ester oli Hadassah ennen kuin hänestä tuli tällä sanalla Ester.
Ei minulla riittäisi elantoa kaikelle joukolle, mitä meillä on.
Lapsi ei aina ymmärrä, miksi näin on tai miksi hänet on hylätty.
Ehkä tunnet olosi hylätyksi. Muista, että kun Kristus tulee sydämeesi, -
niin et ole hylätty. Olet kuninkaan tytär niin kuin Ester.
Esteristä tuli kuningatar. Kun sinä uudestisynnyt, -
sinulle tulee taivaallinen auktoriteetti.
Se on ensimmäinen hengellinen lahja, minkä saat.
Auktoriteetti taivaallisissa, Jeesuksessa Kristuksessa.
Se ei ole alemmuuden tila, vaan Hän antaa auktoriteetin sinulle.
Esterillä oli kaikki nämä edellytykset kasvaa katkeraksi.
Mutta hän ei tehnyt sitä. Hänestä ei tullut katkeraa, -
vaan hän löysi tien ulos katkeruudesta. Hän ei jäänyt ongelmiensa vangiksi.
Sinä löydät tien pois katkeruudesta. Älä jää ongelmien vangiksi.
Ongelmat eivät anna muuta kuin vankilaa.
Sinä pystyt vapautumaan tästä vankilasta.
Siksi Jeesus Kristus on tullut, että Hän tarttuu käteesi -
ja ottaa pois syvästä kaivosta. Kaivon kansi on auki.
Hän tarttuu käteesi ja nostaa sinut sieltä pois. Antaa uuden elämän.
Esterkin sai yrttihoitoa.
Varmasti tällä alueella hänelläkin tuli autiuden tunne.
Katkeruus oli hangattava hänestä pois.
Samalla tavalla Herra haluaa katkeruuden hangata sinustakin pois.
Sillä Hän ei voi käyttää sinua, jos olet katkeruuden myrkkyä täynnä.
Et kai halua, että sama katkeruus tarttuu ympärilläsi oleviin ihmisiin?
Sinulla on oikeus olla Jumalan tyttärenä. Eli toisin sanoen, -
kun Esteristä hangattiin katkeruus pois, -
niin meistä pitää hangata menneisyytemme pois.
Niin ettei se ole muistissa, vaan tuolla vain.
Heitetään se museotavaraksi.
Menneisyyttämme ei enää tarvita.
Uskon, että sinunkin eteesi avataan uudet lehdet.
Täysin kirjoittamaton kirja. Miten se päättyy, riippuu itsestäsi, -
minkälaista tekstiä sinä jaloillasi kirjan annat.
Uusi elämä on tullut. Jesajan kirjassa sanotaan: "Katso: minä luon uutta."
Vaikka sinä et vielä sitä näe, niin se puhkeaa jo kukkaan.
Se on jo olemassa.
Elämässäsi on uuden alun päivä. Kaikki mennyt on taakse jäänyttä.
Katso Jumalan antamaan tulevaisuuteen, -
sillä katkeruus estää sinua täyttämästä sinulle määrättyä kohtaloa -
Jumalan valtakunnassa.
Muista, että myrttiä käytettiin myös hautajaisten valmisteluissa.
Sinun on kuoltava itsellesi ja itsekkäille päämäärillesi -
ja pyrkimyksillesi saavuttaaksesi Jumalan täyden tehtävän.
Muista aina tämä: -
Kuolema itselle tuo voiton Jeesuksen Kristuksen valtakunnan työssä.
Itselle kuoleminen on ehkä kaikkein vaikeinta.
Mutta Jumala ei ole tehnyt mitään mahdottomaksi seurata.
Hän on tehnyt kaiken mahdolliseksi. Hän tuli ihmiseksi.
Hän antoi kaiken. Hän antoi taivasten valtakunnan meille.
Kiitos Herralle, että voit tehdä.
Rukoilen, että Jumalan käsi koskettaa sinua tällä hetkellä, -
että pääset pois katkerista yrteistä.
Pääset pois katkeruudesta ja hylkäämisen tunteesta.
Kiitos Jeesus, että kosketat tällaista henkilöä tällä hetkellä.
Ja vapautat täydellisesti Jumalan lapsen iloon.
Vapautat hänet siihen tehtävään, mikä hänelle on tarkoitettu.
Mitä Jumala hänessä tekee.
Oi, kiitos Jeesus. Kiitos Jeesus, että yrttiaika alkaa olla ohi.
Ja myrttiajat ja testien hankaukset.
Kiitos, että vapautat. Nyt tapahtuu monia vapautumisia.
Uskon, että elämme vapautumisen aikaa. Ota se vastaan.
Ota vastaan vapautuminen.
Kuole minä itse -teorialle ja minä itse sukupolvelle, -
ja tulet huomaamaan, kun Jumala tekee ihmeitä.
Tekstitys: Satu Patovaara
Olet seurannut näitä ohjelmia. Haluaisin sanoa tärkeän asian.
Se on tukinumero, joka näkyy ruudulla.
Se on vain 12 euroa. Pankkitili ja viite.
Voit lahjoittaa, että takaat ohjelmien jatkuvuuden.
Siunausta sinulle.